Air Terjun Lenggogeni

Air Terjun Lenggogeni ko  talatak  di wilayah Talang Kuning Pinaga, sacaro administratif air terjunn ko di Kabupaten Pasaman. Namo unik "Lenggogeni" mancaminkan kaindahan alamnyo sarato manjadian aia tajun iko manjadi objek wisata nan bapotensi, nan manawarkan kasegaran jo pesona kaindahan alam nan tasuruak di Pasaman Barat.

 Akses jalan 
Objek wisata alam ko, nan manawarkan pamandangan nan indah, dianggap mampunyoi potensi gadang untuak pambangunan labiah lanjuik, walaupun kini maadoki tantangan gadang nan takaik jo akses transportasi. Untuak mancapai aia tajun dari pusek kota Simpang Empat, pangunjuang musti manampuah jarak labiah kurang 15 kilo jo oto. Sasudah jarak kandaraan salasai, pajalanan ditaruihkan jo bajalan kaki. Wisatawan paralu mangayuh sapanjang sungai salamo 500 meter untuak mancapai aia tajun. Akses nan tabateh ko manjadi parhatian nan serius. Dek karano itu, harapan tinggi diagiah kapado pihak nan takaik, khususnyo Dinas Pekerjaan Umum (PU), untuak maalokasikan dana untuak perbaikan jo pambangunan jalan ka lokasi, sahinggo potensi pariwisata daerah dapek direalisasikan sapanuahnyo jo labiah mudah diakses dek wisatawan.

Lokasi aia tajun ko strategis dan mudah dijangkau dari pusek pamarintahan, karano lataknyo indak jauah dari Simpang Empat, khususnyo di daerah Nagari Pinaga. Namun, calon pangunjuang nan baminaik untuak manikmati kaindahan aia tajun ko harus manyadari baso aksesnyo mamaralukan usaho tambahan, yaitu jo bajalan sapanjang rute hiking mandaki Gunuang Talamau. Satibonyo, pangunjuang akan disambuik dek Air Terjun Lenggo Geni, nan mampunyoi katinggian nan mengesankan labiah kurang 20 meter. Di bawah aia tajun, tabantuak kolam alami nan gadang jo aman, nan mamungkinkan pangunjuang untuak baranang jo manikmati parairan nan menyegarkan sacaro bebas. Kahadiran kolam alami ko manambah daya tarik utamo, manjadikannyo tujuan ideal untuak manikmati suasana gunuang nan indah jo menyegarkan.

 Rujuaan 

Kategori:WikiJalajah